European Border Breakers Awards

Vuosittain jaettavien EBBA-palkintojen (European Border Breakers Awards) tarkoituksena on antaa tunnustusta kymmenelle artisti- tai yhtyetulokkaalle, jonka ensimmäinen kansainvälinen albumijulkaisu on menestynyt kuluneena vuonna myös esiintyjän kotimaan ulkopuolella. Adele, Tokio Hotel, The Baseballs, Zaz, Lykke Li, Milow, Katie Melua, Damien Rice, Caro Emerald, Stromae and Mumford & Sons."Winners of the 2011 European Border Breakers Awards", Subba-cultcha.com. Viitattu 19.9.2011 ==Järjestäjä== EBBA-palkinnon perustaja on Euroopan komissio ja se on Euroopan unionin laajuinen."A guide to music festivals at home and in the EU" , Talktoeu.ie. Viitattu 19.9.2011 Palkinnon saajat valitsee ja palkintotilaisuuden järjestää Noorderslag-säätiö, jonka tarkoituksena on edistää eurooppalaisen populaarimusiikin levitystä."About Eurosonic Noorderslag", Eurosonic-noorderslag.nl. Viitattu 18.9.2011 ==Yhteistyökumppanit== *European Broadcasting Union (EBU)"EBBA Awards" , Eurosonic-noorderslag.nl. Viitattu 19.9.2011 *ETEP-ohjelma (European Talent Exchange Program), jonka avulla on luotu eurooppalaisten rockfestivaalien verkosto ja tuetaan eurooppalaisten yhtyeiden mahdollisuuksia päästä esiintymään kotimaansa ulkopuolelle. ETEP myös jakaa medialle tietoa eurooppalaisista artistitulokkaista."European Talent Exchange Program" , Etep.nl. Viitattu 19.9.2011 ==Voittajien valinta== EBBA-palkintoehdokkaat (artistit tai yhtyeet) valitaan seuraavin perustein: *ensimmäisen kansainvälisen albumijulkaisun menestys kuluneena vuonna muissa EU-maissa kuin esiintyjän kotimaassa *radiosoitto Euroopan yleisradioliittoon (EBU) kuuluvilla asemilla *menestys ETEP-ohjelman piiriin kuuluvilla eurooppalaisilla festivaaleilla esiintyjän kotimaan ulkopuolella."Selection criteria" , Europeanborderbreakersawards.eu. Viitattu 19.9.2011 ==Yleisöpalkinto== Vuodesta 2010 lähtien yleisö on saanut valita EBBA- ehdokkaista nettiäänestyksessä suosikkinsa, joka siis saa EBBA-palkinnon lisäksi myös yleisöpalkinnon."European Union Award for Contemporary Music", Ec.europa.eu. Viitattu 19.9.2011 Ensimmäisen yleisöpalkinnon sai belgialainen laulaja-lauluntekijä Milow."Milow Wins First Public Choice At EBBA!", Encore.celebrityaccess.com. Viitattu 19.9.2011 Vuonna 2011 yleisön suosikki oli saksalainen rock and roll -yhtye The Baseballs."EBBA Awards: The Baseballs win Public Choice Award", Eurosonic-noorderslag.nl. Viitattu 12.1.2011 ==Palkintotilaisuus== Vuodesta 2009 palkintotilaisuus on järjestetty tammikuussa Eurosonic Noorderslag -festivaalin yhteydessä Hollannin Groningenissa. Juontajana toimii brittiläinen muusikko ja tv-persoona Jools Holland. Palkinnon saajat esiintyvät sekä palkintogaalassa että itse festivaaleilla. Palkintogaalassa esiintyy tähtivieraina myös aiempia EBBA- voittajia. Tilaisuuden taltioivat Alankomaiden yleisradioyhtiöt NOS/NTR ja se esitetään Ned3-kanavan"Programma", Nps.nl. Viitattu 8.1.2011 lisäksi monien muiden Euroopan maiden yleisradiokanavilla. ==Taustaa== EBBA-palkinto perustettiin vuonna 2004 Euroopan komission aloitteesta. Komissio haluaa edistää palkinnoilla eurooppalaisen populaarimusiikin kansainvälistä levitystä ja tuoda esiin Euroopan musiikin laajaa kirjoa. Palkintoja rahoitetaan EU:n kulttuuriohjelmasta, jolla halutaan tukea esiintyvien taiteilijoiden ja muiden kulttuurialan ammattilaisten kansainvälistä liikkuvuutta, kulttuuri- ja taidealan tuotannon kansainvälistä levitystä ja kulttuurienvälistä vuoropuhelua. == Katso myös == * Luettelo EBBA-palkinnon saaneista == Lähteet == ==Aiheesta muualla== * EBBA-palkinnon virallinen verkkosivusto * Tietoa EBBA-palkinnoista Euroopan komission kulttuurisivustolla * Eurosonic Noorderslag -festivaali Luokka:Musiikkipalkinnot Luokka:Eurooppalainen kulttuuri